ΠΡΑΚΤΙΚΑ ΒΟΥΛΗΣ

Κ΄ ΠΕΡΙΟΔΟΣ(Σημείωση: Ο παρακάτω πίνακας περιεχομένων δεν αποτελεί το τελικό κείμενο, διότι εκκρεμούν ορθογραφικές και συντακτικές διορθώσεις)

ΠΙΝΑΚΑΣ ΠΕΡΙΕΧΟΜΕΝΩΝ

Κ’ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Α΄

ΣΥΝΕΔΡΙΑΣΗ Γ΄

Τρίτη, 04 Ιουλίου 2023

ΘΕΜΑΤΑ

Α. ΕΙΔΙΚΑ ΘΕΜΑΤΑ
1. Επικύρωση Πρακτικών, σελ.
2. Ανακοινώνεται ότι τη συνεδρίαση παρακολουθούν Ελληνοαμερικανοί και Ελληνοκαναδοί φοιτητές και συνοδοί τους που συμμετέχουν στο Πρόγραμμα «Heritage Greece» του Αμερικανικού Κολλεγίου Ελλάδος, σελ.
3. Ειδική Ημερήσια Διάταξη:

Εκλογή τριών Αντιπροέδρων, δύο Κοσμητόρων και τεσσάρων Γραμματέων από την πρώτη σε δύναμη Κοινοβουλευτική Ομάδα, ενός Αντιπροέδρου, ενός Κοσμήτορα και ενός Γραμματέα από τη δεύτερη σε δύναμη Κοινοβουλευτική Ομάδα, ενός Αντιπροέδρου και ενός Γραμματέα από την τρίτη σε δύναμη Κοινοβουλευτική Ομάδα, καθώς και ενός Αντιπροέδρου από τις υπόλοιπες πέντε Κοινοβουλευτικές Ομάδες., σελ.
4. Ονομαστική ψηφοφορία επί της Ειδικής Ημερήσιας Διάταξης, σελ.
5. Ανακοινώνονται οι επιστολές των κ.κ. Ηλιόπουλου Όθωνα, Δούρου Ειρήνης και Τσαμπίκας Ιατρίδη, οι οποίες απεστάλησαν στο Προεδρείο για συμμετοχή στην ονομαστική ψηφοφορία σχετικά με την εκλογή Α', Β', Γ', Δ', Ε', ΣΤ', Ζ', Η', Θ', Ι' Αντιπροέδρων και την εκλογή Κοσμητόρων και Γραμματέων, σύμφωνα με το άρθρο 70Α του Κανονισμού της Βουλής, σελ.
6. Ανακοινώνoνται επιστολές προς τον Πρόεδρο της Βουλής κ. Κωνσταντίνο Τασούλα:
 i. του Προέδρου της Νέας Δημοκρατίας κ. Κυριάκου Μητσοτάκη με την οποία μας γνωρίζει ότι Κοινοβουλευτικός Εκπρόσωπος της Κοινοβουλευτικής Ομάδας της Νέας Δημοκρατίας ορίζεται ο Κωνσταντίνος Τσιάρας και Αναπληρωτές του οι: Αθανάσιος Πλεύρης και Ζωή Ράπτη , σελ.
 ii. της Γενικής Γραμματέως της Κοινοβουλευτικής Ομάδας του ΣΥΡΙΖΑ κυρίας ΄Ολγας Γεροβασίλη με την οποία μας ενημερώνει ότι η Κοινοβουλευτική Ομάδα του ΣΥΡΙΖΑ εξέλεξε ομοφώνως τον κ. Σωκράτη Φάμελλο, Βουλευτή Β' Περιφέρειας Θεσσαλονίκης, ως Πρόεδρο της Κοινοβουλευτικής Ομάδας -μετά την παραίτηση του κ. Τσίπρα- και τον κ. Διονύσιο-Χαράλαμπο Καλαματιανό, Βουλευτή Ηλείας, ως Γραμματέα της Κοινοβουλευτικής Ομάδας και τον κ. Αθανάσιο Θεοχαρόπουλο ως Διευθυντή της Κοινοβουλευτικής Ομάδας, σελ.
 iii. του Γενικού Γραμματέα και Προέδρου της Κοινοβουλευτικής Ομάδος του ΚΚΕ, κ. Δημήτριου Κουτσούμπα, με την οποία μας ενημερώνει ότι ορίζονται ως Κοινοβουλευτικοί Εκπροσώποι της Κοινοβουλευτικής Ομάδος του Κομμουνιστικού Κόμματος Ελλάδος οι: Παφίλης Αθανάσιος, Βουλευτής Επικρατείας και Καραθανασόπουλος Νικόλαος, Βουλευτή Αχαΐας

7. Ανακοινώνεται ότι κατόπιν της διεξαχθείσης ονομαστικής ψηφοφορίας για το αξίωμα του Α' Αντιπροέδρου εξελέγη ο κ. Ιωάννης Πλακιωτάκης, για το αξίωμα του Β' Αντιπροέδρου ο κ. Γεώργιος Γεωργαντάς, για το αξίωμα του Γ' Αντιπροέδρου ο κ. Αθανάσιος Μπούρας, για το αξίωμα του Δ' Αντιπροέδρου κ. Όλγα Γεροβασίλη, για το αξίωμα του Ε' Αντιπροέδρου ο κ. Οδυσσέας Κωνσταντινόπουλος, για το αξίωμα του ΣΤ' Αντιπροέδρου ο κ. Γεώργιος Λαμπρούλης και για το αξίωμα του Η' Αντιπροέδρου ο κ. Βασίλειος Βιλιάρδος , σελ.
8. Ανακοινώνεται ότι κατόπιν της διεξαχθείσης ονομαστικής ψηφοφορίας για το αξίωμα των Κοσμητόρων από την πρώτη σε δύναμη Κοινοβουλευτική ομάδα εκλέγεται ο κ. Βασίλειος - Νικόλαος Υψηλάντης και ο κ. Βασίλειος Γιόγιακας, από τη δεύτερη σε δύναμη Κοινοβουλευτική Ομάδα η κ. Μαρίνα Κοντοτόλη, για το αξίωμα των Γραμματέων από την πρώτη σε δύναμη Κοινοβουλευτική Ομάδα εκλέγεται ο κ. Κωνσταντίνος Κεφαλογιάννης, η κ. Μαρία - Νεφέλη Χατζηιωαννίδου, ο κ. Γεώργιος Βρεττάκος και ο κ. Σπυρίδων Κουλκουδίνας, από τη δεύτερη σε δύναμη Κοινοβουλευτική Ομάδα εκλέγεται ο κ. Πέτρος Παππάς, από την τρίτη σε δύναμη Κοινοβουλευτική Ομάδα εκλέγεται ο κ. Εμμανουήλ Χριστοδουλάκης , σελ.
9. Επί διαδικαστικού θέματος, σελ.

ΠΡΟΕΔΡΟΣ

ΤΑΣΟΥΛΑΣ Κ., σελ.

ΟΜΙΛΗΤΕΣ

Α. Επί διαδικαστικού θέματος:
 **Προεδρεύοντες**
 ΤΑΣΟΥΛΑΣ Κ. , σελ.

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Α΄

ΣΥΝΕΔΡΙΑΣΗ Γ΄

Τρίτη 4 Ιουλίου 2023 (μεσημέρι)

Αθήνα, σήμερα στις 4 Ιουλίου 2023, ημέρα Τρίτη και ώρα 13:27΄ συνήλθε στην Αίθουσα των συνεδριάσεων του Βουλευτηρίου η Βουλή σε ολομέλεια για να συνεδριάσει υπό την προεδρία του Προέδρου αυτής κ. **ΚΩΝΣΤΑΝΤΙΝΟΥ ΤΑΣΟΥΛΑ**.

**ΠΡΟΕΔΡΟΣ (Κωνσταντίνος Τασούλας):** Κυρίες και κύριοι συνάδελφοι, αρχίζει η συνεδρίαση.

(ΕΠΙΚΥΡΩΣΗ ΠΡΑΚΤΙΚΩΝ: Σύμφωνα με την από 4-7-2023 εξουσιοδότηση του Σώματος, επικυρώθηκαν με ευθύνη του Προεδρείου τα Πρακτικά της Β΄ συνεδριάσεώς του, της Τρίτης 4 Ιουλίου 2023, σε ό,τι αφορά την εκλογή του Προέδρου της Βουλής)

Κυρίες και κύριοι συνάδελφοι, εισερχόμαστε στην

**ΕΙΔΙΚΗ ΗΜΕΡΗΣΙΑ ΔΙΑΤΑΞΗ**

Αντικείμενο της σημερινής ειδικής ημερήσιας διάταξης -μετά την εκλογή Προέδρου της Βουλής- είναι η εκλογή τριών Αντιπροέδρων, δύο Κοσμητόρων και τεσσάρων Γραμματέων από την πρώτη σε δύναμη Κοινοβουλευτική Ομάδα, ενός Αντιπροέδρου, ενός Κοσμήτορα και ενός Γραμματέα από τη δεύτερη σε δύναμη Κοινοβουλευτική Ομάδα, ενός Αντιπροέδρου και ενός Γραμματέα από την τρίτη σε δύναμη Κοινοβουλευτική Ομάδα, καθώς και ενός Αντιπροέδρου από τις υπόλοιπες πέντε Κοινοβουλευτικές Ομάδες.

Σύμφωνα με το άρθρο 8 του Κανονισμού της Βουλής, η εκλογή αυτών των μελών του Προεδρείου γίνεται με τέσσερις διαδοχικές χωριστές ψηφοφορίες. Για την οικονομία του χρόνου προτείνεται να γίνει μία ανάγνωση καταλόγου.

Συμφωνεί το Σώμα;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΟΣ (Κωνσταντίνος Τασούλας):** Το Σώμα συνεφώνησε.

Η ψηφοφορία είναι ονομαστική, όχι όμως προφορικά όπως έγινε πριν.

Από την πρώτη σε δύναμη Κοινοβουλευτική Ομάδα της Νέας Δημοκρατίας προτείνονται για τη θέση του Α΄ Αντιπροέδρου ο συνάδελφος κ. Ιωάννης Πλακιωτάκης, για τη θέση του Β΄ Αντιπροέδρου ο συνάδελφος κ. Γεώργιος Γεωργαντάς και για τη θέση του Γ΄ Αντιπροέδρου ο συνάδελφος κ. Αθανάσιος Μπούρας.

Από τη δεύτερη σε δύναμη Κοινοβουλευτική Ομάδα του ΣΥΡΙΖΑ - Προοδευτική Συμμαχία προτείνεται για τη θέση της Δ΄ Αντιπροέδρου η κ. Όλγα Γεροβασίλη.

Από την τρίτη σε δύναμη Κοινοβουλευτική Ομάδα του ΠΑΣΟΚ - Κινήματος Αλλαγής προτείνεται για τη θέση του Ε΄ Αντιπροέδρου ο κ. Οδυσσέας Κωνσταντινόπουλος.

Από την τέταρτη σε δύναμη Κοινοβουλευτική Ομάδα του Κομουνιστικού Κόμματος Ελλάδας προτείνεται για τη θέση του ΣΤ΄ Αντιπροέδρου ο κ. Γεώργιος Λαμπρούλης.

Από την πέμπτη σε δύναμη Κοινοβουλευτική Ομάδα των Σπαρτιατών προτείνεται για τη θέση του Ζ΄ Αντιπροέδρου ο κ. Πέτρος Δημητριάδης.

Από την έκτη σε δύναμη Κοινοβουλευτική Ομάδα της Ελληνικής Λύσης προτείνεται για τη θέση του Η΄ Αντιπροέδρου ο κ. Βασίλειος Βιλιάρδος.

Από την έβδομη σε δύναμη Κοινοβουλευτική Ομάδα της Νίκης προτείνεται για τη θέση του Θ΄ Αντιπροέδρου ο κ. Γεώργιος Αποστολάκης.

Τέλος, από την όγδοη σε δύναμη Κοινοβουλευτική Ομάδα της Πλεύσης Ελευθερίας προτείνεται για τη θέση του Ι΄ Αντιπροέδρου ο κ. Μιχαήλ Χουρδάκης.

Από την πρώτη σε δύναμη Κοινοβουλευτική Ομάδα της Νέας Δημοκρατίας για το αξίωμα των Κοσμητόρων προτείνονται οι κύριοι Βασίλειος - Νικόλαος Υψηλάντης και Βασίλειος Γιόγιακας, ενώ για το αξίωμα των Γραμματέων προτείνονται οι κ.κ. Κωνσταντίνος Κεφαλογιάννης, Μαρία - Νεφέλη Χατζηιωαννίδου, Γεώργιος Βρεττάκος και Σπυρίδων Κουλκουδίνας.

Από τη δεύτερη σε δύναμη Κοινοβουλευτική Ομάδα του ΣΥΡΙΖΑ - Προοδευτική Συμμαχία για το αξίωμα του Κοσμήτορα προτείνεται η κ. Μαρίνα Κοντοτόλη και για το αξίωμα του Γραμματέα ο κ. Πέτρος Παππάς.

Από την τρίτη σε δύναμη Κοινοβουλευτική Ομάδα του ΠΑΣΟΚ - Κινήματος Αλλαγής προτείνεται για το αξίωμα του Γραμματέα ο κ. Εμμανουήλ Χριστοδουλάκης.

Αυτά ως προς τις προτάσεις.

Σας έχουν διανεμηθεί τέσσερα ψηφοδέλτια ως εξής:

Ένα ψηφοδέλτιο με τα ονόματα των προτεινομένων για τα αξιώματα των Α΄, Β΄ και Γ΄ Αντιπροέδρων, ένα ψηφοδέλτιο με τα ονόματα των προτεινομένων για τα αξιώματα των υπολοίπων Αντιπροέδρων, δηλαδή από τον Δ΄ έως και τον Ι΄, ένα ψηφοδέλτιο με τα ονόματα των προτεινομένων για τα αξιώματα των Κοσμητόρων και ένα με τα ονόματα των προτεινομένων για Γραμματείς.

Παρακαλούνται οι Βουλευτές να καταγράψουν ξεχωριστά επί των ψηφοδελτίων την προτίμησή τους για κάθε πρόσωπο στην αντίστοιχη στήλη «ΝΑΙ» ή «ΠΑΡΩΝ». Τονίζω ότι οι επιλογές είναι «ΝΑΙ» ή «ΠΑΡΩΝ». Δεν υπάρχει τρίτη επιλογή. Το «ΝΑΙ» είναι θετικό. Το «ΠΑΡΩΝ» δεν είναι θετικό.

Επίσης, σε κάθε ψηφοδέλτιο ο Βουλευτής θα πρέπει να αναγράφει το ονοματεπώνυμό του, την εκλογική του περιφέρεια και την Κοινοβουλευτική Oμάδα στην οποία ανήκει και στο τέλος να το υπογράφει, γιατί είναι ονομαστική η ψηφοφορία.

Θα διεξαχθεί μία ψηφοφορία με τέσσερις κάλπες, που τις βλέπετε μπροστά, ως ακολούθως. Κάθε κάλπη αντιστοιχεί σε ένα από τα τέσσερα ψηφοδέλτια. Η πρώτη κάλπη φέρει την ένδειξη «Α΄, Β΄ και Γ΄ Αντιπρόεδροι». Η δεύτερη κάλπη φέρει την ένδειξη «Δ΄, Ε΄, ΣΤ΄, Ζ΄, Η΄, Θ΄ και Ι΄ Αντιπρόεδροι», δηλαδή για τους Αντιπροέδρους από τις υπόλοιπες, εκτός της πρώτης σε δύναμη, Κοινοβουλευτικές Ομάδες. Η τρίτη κάλπη αφορά εις τους «Κοσμήτορες» και η τέταρτη φέρει την ένδειξη «Γραμματείς».

Καλούνται, συνεπώς, επί του καταλόγου οι Βουλευτές κ. Περικλής Μαντάς από τη Νέα Δημοκρατία και η κ. Ουρανία Θρασκιά από τον ΣΥΡΙΖΑ - Προοδευτική Συμμαχία.

Καλούνται επιπλέον ως ψηφολέκτες για την πρώτη κάλπη, για τα αξιώματα του Α΄, Β΄ και Γ΄ Αντιπροέδρου οι κύριοι Διαμαντής Γκολιδάκης και Χρήστος Καπετάνος από τη Νέα Δημοκρατία και ο κ. Γεώργιος Γαβρήλος από τον ΣΥΡΙΖΑ - Προοδευτική Συμμαχία.

Για τη δεύτερη κάλπη, για τα αξιώματα του Δ΄, Ε΄, ΣΤ΄, Ζ΄, Η΄, Θ΄ και Ι΄ Αντιπροέδρου καλούνται ως ψηφολέκτες οι κύριοι Σπυρίδων Κυργιάκης και Ευάγγελος Λιάκος από τη Νέα Δημοκρατία και ο κ. Μιλτιάδης Ζαμπάρας από τον ΣΥΡΙΖΑ - Προοδευτική Συμμαχία.

Για την τρίτη κάλπη, για το αξίωμα των Κοσμητόρων δηλαδή, καλούνται ως ψηφολέκτες οι κύριοι Μιχαήλ Λιβανός και Αλέξανδρος Μαρκογιαννάκης από τη Νέα Δημοκρατία και ο κ. Γεώργιος Καραμέρος από τον ΣΥΡΙΖΑ - Προοδευτική Συμμαχία.

Για την τέταρτη κάλπη, δηλαδή για το αξίωμα των Γραμματέων, καλούνται ως ψηφολέκτες οι κύριοι Αθανάσιος Παπαθανάσης και Θεοφάνης Παπάς από τη Νέα Δημοκρατία και ο κ. Ανδρέας Παναγιωτόπουλος από τον ΣΥΡΙΖΑ - Προοδευτική Συμμαχία.

Σας ενημερώνω, επίσης, ότι, όπως έγινε και με την ψηφοφορία του Προέδρου έτσι και τώρα, έχουν έλθει στο Προεδρείο τηλεομοιοτυπίες συναδέλφων, σύμφωνα με το άρθρο 70Α του Κανονισμού της Βουλής, με τις οποίες γνωστοποιούν την ψήφο τους. Οι ψήφοι αυτές θα ανακοινωθούν και θα συνυπολογιστούν στην καταμέτρηση, η οποία θα ακολουθήσει.

Παρακαλώ, επίσης, τη Βουλή να συναινέσει στην περίπτωση που ψηφοδέλτια –προσέξτε το αυτό, δεν υπάρχει λόγος να γίνει, αλλά εάν γίνει- αναφερόμενα σε συγκεκριμένη κατηγορία προτεινομένων, βρεθούν σε άλλη ψηφοδόχο να θεωρηθούν έγκυρα. Δεν χρειάζεται, όμως, να μπερδευτούμε. Είναι σαφές. Επίσης, θα θεωρείται έγκυρο το ψηφοδέλτιο υπέρ του αναφερομένου σε αυτό προσώπου ή προσώπων, σε περίπτωση μη υπάρξεως σταυρού, όπως έχουμε κάνει και στις προηγούμενες αντίστοιχες ψηφοφορίες.

Το Σώμα συμφωνεί;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΟΣ (Κωνσταντίνος Τασούλας):** Το Σώμα συνεφώνησε.

Παρακαλώ να αρχίσει η ανάγνωση του καταλόγου.

(ΨΗΦΟΦΟΡΙΑ)

(ΚΑΤΑ ΤΗ ΔΙΑΡΚΕΙΑ ΤΗΣ ΨΗΦΟΦΟΡΙΑΣ)

**ΠΡΟΕΔΡΟΣ (Κωνσταντίνος Τασούλας):** Κυρίες και κύριοι συνάδελφοι, έχω την τιμή να ανακοινώσω στο Σώμα ότι παρακολουθούν τη συνεδρίασή μας από τα άνω δυτικά θεωρεία, αφού προηγουμένως ξεναγήθηκαν στην έκθεση της αίθουσας «ΕΛΕΥΘΕΡΙΟΣ ΒΕΝΙΖΕΛΟΣ» και ενημερώθηκαν για την ιστορία του κτηρίου και τον τρόπο οργάνωσης και λειτουργίας της Βουλής, σαράντα έξι Ελληνοαμερικανοί και Ελληνοκαναδοί φοιτητές και τρεις συνοδοί τους που συμμετέχουν στο Πρόγραμμα «Heritage Greece» του Αμερικανικού Κολλεγίου Ελλάδος.

Η Βουλή σάς καλωσορίζει.

(Χειροκροτήματα απ’ όλες τις πτέρυγες της Βουλής)

(ΜΕΤΑ ΚΑΙ ΤΗ ΔΕΥΤΕΡΗ ΑΝΑΓΝΩΣΗ ΤΟΥ ΚΑΤΑΛΟΓΟΥ)

**ΠΡΟΕΔΡΟΣ (Κωνσταντίνος Τασούλας):** Υπάρχει συνάδελφος ο οποίος δεν άκουσε το όνομά του; Κανείς.

Οι επιστολές των κ.κ. Ηλιόπουλου Όθωνα, Δούρου Ειρήνης και Τσαμπίκας Ιατρίδη, οι οποίες απεστάλησαν στο Προεδρείο για συμμετοχή στην ονομαστική ψηφοφορία σχετικά με την εκλογή Α΄, Β΄, Γ΄, Δ΄, Ε΄, ΣΤ΄, Ζ΄, Η΄, Θ΄, Ι΄ Αντιπροέδρων και την εκλογή Κοσμητόρων και Γραμματέων, σύμφωνα με το άρθρο 70Α του Κανονισμού της Βουλής, θα καταχωριστούν στα Πρακτικά.

(Οι προαναφερθείσες επιστολές καταχωρίζονται στα Πρακτικά και έχουν ως εξής:

ΑΛΛΑΓΗ ΣΕΛΙΔΑΣ

(ΝΑ ΜΠΟΥΝ ΟΙ ΣΕΛΙΔΕΣ 10-11-12)

ΑΛΛΑΓΗ ΣΕΛΙΔΑΣ

**ΠΡΟΕΔΡΟΣ (Κωνσταντίνος Τασούλας):** Κυρίες και κύριοι συνάδελφοι, κηρύσσεται περαιωμένη η ψηφοφορία και παρακαλώ τους κυρίους ψηφολέκτες να προβούν στην καταμέτρηση των ψηφοδελτίων και την εξαγωγή του αποτελέσματος.

(ΚΑΤΑΜΕΤΡΗΣΗ)

 (ΚΑΤΑ ΤΗ ΔΙΑΡΚΕΙΑ ΤΗΣ ΚΑΤΑΜΕΤΡΗΣΗΣ)

**ΠΡΟΕΔΡΟΣ (Κωνσταντίνος Τασούλας):** Επιτρέψτε μου να κάνω δύο ανακοινώσεις σχετικά με έγγραφα εκ μέρους κομμάτων προς τον Πρόεδρο της Βουλής των Ελλήνων.

Η πρώτη είναι από τον κ. Μητσοτάκη, Πρόεδρο της Νέας Δημοκρατίας και έχει ως εξής: «Αξιότιμε κύριε Πρόεδρε, σας γνωρίζω ότι Κοινοβουλευτικός Εκπρόσωπος της Κοινοβουλευτικής Ομάδας της Νέας Δημοκρατίας ορίζεται ο Κωνσταντίνος Τσιάρας και Αναπληρωτές του οι: Αθανάσιος Πλεύρης και Ζωή Ράπτη».

Η προαναφερθείσα επιστολή καταχωρίζεται στα Πρακτικά και έχει ως εξής:

ΑΛΛΑΓΗ ΣΕΛΙΔΑΣ

(Να μπει η σελίδα 15)

ΑΛΛΑΓΗ ΣΕΛΙΔΑΣ

**ΠΡΟΕΔΡΟΣ (Κωνσταντίνος Τασούλας):** Η δεύτερη επιστολή είναι από τη Γενική Γραμματέα της Κοινοβουλευτικής Ομάδας του ΣΥΡΙΖΑ κ. Γεροβασίλη προς τον Πρόεδρο της Βουλής και έχει ως εξής: «Σας ενημερώνω ότι κατά τη σημερινή συνεδρίαση» -είναι χθεσινή επιστολή, από τις 3 Ιουλίου δηλαδή- «της Κοινοβουλευτικής Ομάδας του ΣΥΡΙΖΑ, η Κοινοβουλευτική Ομάδα εξέλεξε ομοφώνως τον κ. Σωκράτη Φάμελλο, Βουλευτή Β΄ Περιφέρειας Θεσσαλονίκης, ως Πρόεδρο της Κοινοβουλευτικής Ομάδας -μετά την παραίτηση του κ. Τσίπρα- και τον κ. Διονύσιο - Χαράλαμπο Καλαματιανό, Βουλευτή Ηλείας, ως Γραμματέα της Κοινοβουλευτικής Ομάδας και τον κ. Αθανάσιο Θεοχαρόπουλο ως Διευθυντή της Κοινοβουλευτικής Ομάδας».

Η προαναφερθείσα επιστολή καταχωρίζεται στα Πρακτικά και έχει ως εξής:

ΑΛΛΑΓΗ ΣΕΛΙΔΑΣ

(Να μπει η σελίδα 17)

ΑΛΛΑΓΗ ΣΕΛΙΔΑΣ

**ΠΡΟΕΔΡΟΣ (Κωνσταντίνος Τασούλας):** Επίσης, κυρίες και κύριοι συνάδελφοι, επιτρέψτε μου να κάνω μια ακόμη ανακοίνωση εγγράφου που μου έστειλε η Κοινοβουλευτική Ομάδα του Κομμουνιστικού Κόμματος Ελλάδας, αφορώσα σε ορισμό Κοινοβουλευτικών Εκπροσώπων και η οποία αναφέρει:

«Κύριε Πρόεδρε, με την παρούσα επιστολή ορίζουμε ως Κοινοβουλευτικούς Εκπροσώπους της Κοινοβουλευτικής Ομάδος του Κομμουνιστικού Κόμματος Ελλάδας τους: Παφίλη Αθανάσιο, Βουλευτή Επικρατείας, Καραθανασόπουλο Νικόλαο, Βουλευτή Αχαΐας. Ο Γενικός Γραμματεύς και Πρόεδρος της Κοινοβουλευτικής Ομάδος του ΚΚΕ, Δημήτριος Κουτσούμπας».

Η προαναφερθείσα επιστολή επίσης καταχωρίζεται στα Πρακτικά και έχει ως εξής:

ΑΛΛΑΓΗ ΣΕΛΙΔΑΣ

(Να μπει η σελίδα 19)

ΑΛΛΑΓΗ ΣΕΛΙΔΑΣ

(ΜΕΤΑ ΤΗΝ ΚΑΤΑΜΕΤΡΗΣΗ)

**ΠΡΟΕΔΡΟΣ (Κωνσταντίνος Τασούλας):** Κυρίες και κύριοι συνάδελφοι, συγγνώμη για την καθυστέρηση. Υπήρξε ένας συνάδελφος, ο οποίος ψήφισε για Κοσμήτορα δύο φορές το ίδιο πράγμα, οπότε η μία ψήφος δεν πιάνεται.

Κυρίες και κύριοι συνάδελφοι, έχω την τιμή να ανακοινώσω στο Σώμα το αποτέλεσμα της διεξαχθείσης ονομαστικής ψηφοφορίας για την εκλογή των Αντιπροέδρων, Κοσμητόρων και Γραμματέων του Σώματος.

Ψήφισαν συνολικά 300 συνάδελφοι.

Για το αξίωμα του Α΄ Αντιπροέδρου ψήφισαν 299 Βουλευτές.

Ο κ. Ιωάννης Πλακιωτάκης έλαβε 269 ψήφους. «ΠΑΡΩΝ» εψήφισαν 30 Βουλευτές. Επομένως ο κ. Ιωάννης Πλακιωτάκης, σύμφωνα με το Σύνταγμα και τον Κανονισμό της Βουλής, εκλέγεται ως Α΄ Αντιπρόεδρος της Βουλής.

Για το αξίωμα του Β΄ Αντιπροέδρου ψήφισαν 299 Βουλευτές.

Ο κ. Γεώργιος Γεωργαντάς έλαβε 269 ψήφους. «ΠΑΡΩΝ» εψήφισαν 30 Βουλευτές. Επομένως ο κ. Γεώργιος Γεωργαντάς, σύμφωνα με το Σύνταγμα και τον Κανονισμό της Βουλής, εκλέγεται ως Β΄ Αντιπρόεδρος της Βουλής.

Για το αξίωμα του Γ΄ Αντιπροέδρου ψήφισαν 299 Βουλευτές.

Ο κ. Αθανάσιος Μπούρας έλαβε 269 ψήφους. «ΠΑΡΩΝ» εψήφισαν 30 Βουλευτές. Επομένως ο κ. Αθανάσιος Μπούρας, σύμφωνα με το Σύνταγμα και τον Κανονισμό της Βουλής, εκλέγεται ως Γ΄ Αντιπρόεδρος της Βουλής.

Για το αξίωμα του Δ΄ Αντιπροέδρου ψήφισαν 300 Βουλευτές.

Η κ. Όλγα Γεροβασίλη έλαβε 270 ψήφους. «ΠΑΡΩΝ» εψήφισαν 30 Βουλευτές. Επομένως η κ. Όλγα Γεροβασίλη, σύμφωνα με το Σύνταγμα και τον Κανονισμό της Βουλής, εκλέγεται ως Δ΄ Αντιπρόεδρος της Βουλής.

Για το αξίωμα του Ε΄ Αντιπροέδρου ψήφισαν 300 Βουλευτές.

Ο κ. Οδυσσέας Κωνσταντινόπουλος έλαβε 270 ψήφους. «ΠΑΡΩΝ» εψήφισαν 30 Βουλευτές. Επομένως ο κ. Οδυσσέας Κωνσταντινόπουλος, σύμφωνα με το Σύνταγμα και τον Κανονισμό της Βουλής, εκλέγεται ως Ε΄ Αντιπρόεδρος της Βουλής.

Για το αξίωμα του ΣΤ΄ Αντιπροέδρου ψήφισαν 300 Βουλευτές.

Ο κ. Γεώργιος Λαμπρούλης έλαβε 269 ψήφους. «ΠΑΡΩΝ» εψήφισαν 31 Βουλευτές. Επομένως ο κ. Γεώργιος Λαμπρούλης, σύμφωνα με το Σύνταγμα και τον Κανονισμό της Βουλής, εκλέγεται ως ΣΤ΄ Αντιπρόεδρος της Βουλής.

Για το αξίωμα του Ζ΄ Αντιπροέδρου ψήφισαν 300 Βουλευτές.

Ο κ. Πέτρος Δημητριάδης έλαβε 25 ψήφους. «ΠΑΡΩΝ» εψήφισαν 275 Βουλευτές. Επομένως ο κ. Πέτρος Δημητριάδης, σύμφωνα με το Σύνταγμα και τον Κανονισμό της Βουλής, δεν εκλέγεται γιατί δεν συγκέντρωσε την απαιτούμενη πλειοψηφία που προβλέπει το άρθρο 67 του Συντάγματος.

Για το αξίωμα του Η΄ Αντιπροέδρου ψήφισαν 300 Βουλευτές.

Ο κ. Βασίλειος Βιλιάρδος έλαβε 256 ψήφους. «ΠΑΡΩΝ» εψήφισαν 44 Βουλευτές. Επομένως ο κ. Βασίλειος Βιλιάρδος, σύμφωνα με το Σύνταγμα και τον Κανονισμό της Βουλής, εκλέγεται ως Η΄ Αντιπρόεδρος της Βουλής.

Για το αξίωμα του Θ΄ Αντιπροέδρου ψήφισαν 300 Βουλευτές.

Ο κ. Γεώργιος Αποστολάκης έλαβε 31 ψήφους. «ΠΑΡΩΝ» εψήφισαν 269 Βουλευτές. Επομένως ο κ. Γεώργιος Αποστολάκης, σύμφωνα με το Σύνταγμα και τον Κανονισμό της Βουλής, δεν εκλέγεται γιατί δεν συγκέντρωσε την απαιτούμενη πλειοψηφία που προβλέπει το άρθρο 67 του Συντάγματος.

Για το αξίωμα του Ι΄ Αντιπροέδρου ψήφισαν 300 Βουλευτές.

Ο κ. Μιχαήλ Χουρδάκης έλαβε 95 ψήφους. «ΠΑΡΩΝ» εψήφισαν 205 Βουλευτές. Επομένως ο κ. Μιχαήλ Χουρδάκης, σύμφωνα με το Σύνταγμα και τον Κανονισμό της Βουλής, δεν εκλέγεται γιατί δεν συγκέντρωσε την απαιτούμενη πλειοψηφία που προβλέπει το άρθρο 67 του Συντάγματος.

Για το αξίωμα των Κοσμητόρων ψήφισαν συνολικά 300 Βουλευτές.

Από την πρώτη σε δύναμη Κοινοβουλευτική Ομάδα, δηλαδή της Νέας Δημοκρατίας, έλαβαν:

Ο κ. Βασίλειος - Νικόλαος Υψηλάντης 270 ψήφους. «ΠΑΡΩΝ» εψήφισαν 30 Βουλευτές.

Ο κ. Βασίλειος Γιόγιακας 270 ψήφους. «ΠΑΡΩΝ» εψήφισαν 30 Βουλευτές.

Για το αξίωμα του Κοσμήτορα από τη δεύτερη σε δύναμη Κοινοβουλευτική Ομάδα, δηλαδή από τον ΣΥΡΙΖΑ, η κ. Μαρίνα Κοντοτόλη έλαβε 270 ψήφους. «ΠΑΡΩΝ» εψήφισαν 30 Βουλευτές.

Για το αξίωμα των Γραμματέων ψήφισαν συνολικά 300 Βουλευτές.

Για το αξίωμα των Γραμματέων από την πρώτη σε δύναμη Κοινοβουλευτική Ομάδα, δηλαδή από τη Νέα Δημοκρατία, έλαβαν:

Ο κ. Κωνσταντίνος Κεφαλογιάννης 270 ψήφους. «ΠΑΡΩΝ» εψήφισαν 30 Βουλευτές.

Η κ. Μαρία – Νεφέλη Χατζηιωαννίδου 270 ψήφους. «ΠΑΡΩΝ» εψήφισαν 30 Βουλευτές.

Ο κ. Γεώργιος Βρεττάκος 270 ψήφους. «ΠΑΡΩΝ» εψήφισαν 30 Βουλευτές.

Ο κ. Σπυρίδων Κουλκουδίνας 270 ψήφους. «ΠΑΡΩΝ» εψήφισαν 30 Βουλευτές.

Για το αξίωμα του Γραμματέα από τη δεύτερη σε δύναμη Κοινοβουλευτική Ομάδα, δηλαδή τον ΣΥΡΙΖΑ, ο κ. Πέτρος Παππάς έλαβε 269 ψήφους. «ΠΑΡΩΝ» εψήφισαν 31 Βουλευτές.

Για το αξίωμα του Γραμματέα από την τρίτη σε δύναμη Κοινοβουλευτική Ομάδα, δηλαδή το ΠΑΣΟΚ, ο κ. Εμμανουήλ Χριστοδουλάκης έλαβε 270 ψήφους. «ΠΑΡΩΝ» εψήφισαν 30 Βουλευτές.

(Το πρωτόκολλο και τα ψηφοδέλτια της διεξαχθείσης ονομαστικής ψηφοφορίας καταχωρίζονται στα Πρακτικά και έχουν ως εξής:

ΑΛΛΑΓΗ ΣΕΛΙΔΑΣ

(Να μπουν οι σελίδες 24α,24β, 24γ,24δ,24ε)

ΑΛΛΑΓΗ ΣΕΛΙΔΑΣ

**ΠΡΟΕΔΡΟΣ (Κωνσταντίνος Τασούλας):** Κυρίες και κύριοι συνάδελφοι, κατόπιν της ανακοινώσεως αυτών των αποτελεσμάτων παρακαλώ να εξουσιοδοτήσετε το Προεδρείο για την υπ’ ευθύνη του επικύρωση των Πρακτικών της σημερινής συνεδριάσεως.

**ΠΟΛΛΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΟΣ (Κωνσταντίνος Τασούλας):** Συνεπώς παρεσχέθη η ζητηθείσα εξουσιοδότηση.

Κυρίες και κύριοι συνάδελφοι, δέχεστε στο σημείο αυτό να λύσουμε τη συνεδρίαση;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΖΩΗ ΚΩΝΣΤΑΝΤΟΠΟΥΛΟΥ (Πρόεδρος της Πλεύσης Ελευθερίας):** Κύριε Πρόεδρε, επειδή η ψηφοφορία είναι κατά τον Κανονισμό φανερή…

**ΠΡΟΕΔΡΟΣ (Κωνσταντίνος Τασούλας):** Με συγχωρείτε, δεν υπάρχει διάλογος σε αυτό.

Εζητήθη η εξουσιοδότηση για να επικυρωθούν τα Πρακτικά και παρεσχέθη η εξουσιοδότηση από την πλειοψηφία.

Με τη συναίνεση του Σώματος και ώρα 16.13΄ λύεται η συνεδρίαση για την Πέμπτη 6η Ιουλίου 2023 και ώρα 17.00΄ με αντικείμενο εργασιών του Σώματος: Ανάγνωση και συζήτηση επί των Προγραμματικών Δηλώσεων της Κυβερνήσεως από τον Πρωθυπουργό, σύμφωνα με την ειδική ημερήσια διάταξη που θα διανεμηθεί.

**Ο ΠΡΟΕΔΡΟΣ ΟΙ ΓΡΑΜΜΑΤΕΙΣ**